ᱠᱳᱞᱟᱨ ᱦᱚᱱᱚᱛ

ᱠᱳᱞᱟᱨ ᱦᱚᱱᱚᱛ  ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱞᱟᱨ ᱱᱚᱜᱚᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱯᱩᱨᱟᱹ ᱠᱚᱧᱮ ᱩᱛᱟᱹᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾https://books.google.com/books?id=psw6DwAAQBAJ

 ᱴᱷᱟᱹᱣᱠᱟᱹᱱ 
ᱯᱟᱪᱮ ᱥᱮᱦᱮᱫ ᱨᱮᱫᱚ ᱨᱩᱨᱟᱞ ᱵᱟᱝᱜᱟᱞᱳᱨ ᱦᱚᱱᱚᱛ, ᱮᱛᱚᱢ ᱥᱮᱦᱮᱫ ᱨᱮ ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮᱫᱚ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱟᱨ ᱥᱟᱢᱟᱝ ᱥᱮᱦᱮᱫ ᱨᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱪᱤᱛᱛᱚᱨ ᱦᱚᱱᱚᱛ ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾https://www.mapsofindia.com/maps/karnataka/districts/kolar.htm

 ᱱᱟᱜᱟᱢ 
ᱪᱤᱠᱵᱟᱞᱞᱟᱯᱩᱨ ᱦᱚᱱᱚᱛ ᱴᱟᱝ ᱑0 ᱥᱮᱯᱴᱮᱢᱵᱚᱨ ᱒᱐᱐᱗ ᱥᱟᱹᱦᱤᱛ ᱨᱮ ᱦᱟᱹᱴᱤᱧ ᱠᱟᱛᱮᱫ,ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱫᱚ ᱦᱩᱭ ᱟᱠᱟᱱᱟ ᱾ "ᱠᱳᱞᱟᱨ ᱥᱚᱱᱟ ᱠᱷᱟᱫᱟᱱ" ᱧᱟᱢ ᱟᱠᱟᱱ ᱛᱮ ᱱᱚᱣᱟ ᱫᱚ "ᱥᱚᱱᱟ ᱡᱟᱭᱜᱟ" ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾ ᱯᱟᱹᱦᱤᱞ ᱠᱳᱞᱟᱨ ᱫᱚ ᱠᱳᱞᱟᱦᱟᱞᱟ, ᱠᱩᱵᱷᱟᱞᱟᱞᱟ, ᱠᱳᱞᱟᱞᱟ, ᱠᱳᱞᱟᱦᱟᱞᱟᱯᱩᱨᱟ ᱮᱢᱟᱱ ᱧᱩᱛᱩᱢ ᱛᱮ ᱛᱟᱞᱟ ᱡᱩᱜᱽ ᱨᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱠᱚᱱᱱᱚᱰ ᱯᱟᱹᱨᱥᱤ ᱛᱮ ᱠᱳᱞᱟᱦᱟᱞᱟᱯᱩᱨᱟ ᱨᱮᱭᱟᱜ ᱢᱚᱱᱮᱛ ᱫᱚ "ᱵᱷᱚᱭᱚᱝᱠᱚᱨ ᱥᱤᱴᱤ" ᱯᱟᱦᱤᱞ ᱱᱚᱸᱰᱮ ᱪᱟᱞᱩᱠᱭᱟᱠᱚ (Chalukyas) ᱟᱨ ᱪᱚᱲᱚ ᱠᱚ ᱥᱟᱶ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ ᱾https://kolar.nic.in/en/history/

 ᱰᱮᱢᱚᱜᱨᱟᱯᱷᱤᱠ 
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱳᱞᱟᱨ ᱦᱚᱱᱚᱛ ᱨᱮ  ᱑,᱕᱓᱖,᱔᱐᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱟᱭ (Hawaii)https://web.archive.org/web/20110809223036/http://2010.census.gov/2010census/data/apportionment-pop-text.php ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱓᱒᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱱᱚᱣᱟ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚᱨ ᱫᱚ ᱗᱔.᱓᱓  % ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ (average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱗᱖ ᱾ ᱦᱚᱱᱚᱛ ᱨᱮᱭᱟᱜ ᱦᱚᱲ ᱰᱮᱱᱥᱤᱴᱤ ᱫᱚ ᱓᱘᱔ ᱢᱤᱫ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱾ ᱒᱐᱐᱑ᱼ᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱦᱚᱲ ᱠᱚᱣᱟᱜ ᱵᱟᱲᱦᱟᱣ ᱫᱚᱨ ᱫᱚ   ᱑᱑.᱐᱔ % ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱑᱕ ᱜᱚᱴᱟᱝ ᱴᱟᱣᱩᱱ ᱟᱨ ᱓,᱓᱒᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜ ᱟᱠᱟᱫᱟ ᱾http://www.census2011.co.in/district.php

 ᱞᱟᱠᱪᱟᱨ 
ᱦᱚᱱᱚᱛ ᱨᱮᱭᱟᱜ ᱯᱩᱭᱞᱩ ᱯᱟᱹᱨᱥᱤ ᱫᱚ ᱠᱚᱱᱱᱚᱰ ᱥᱟᱶᱛᱮ ᱛᱮᱞᱜᱩ, ᱛᱟᱢᱤᱞ, ᱩᱨᱫᱩ ᱦᱚᱸ ᱟᱭᱢᱟ ᱦᱚᱲ ᱜᱮᱠᱚ ᱨᱚᱲᱟ ᱾

ᱟᱸᱜᱽᱞᱳᱼᱤᱱᱰᱤᱭᱟᱱ ᱠᱚ ᱠᱳᱞᱟᱨ ᱥᱚᱱᱟ ᱠᱷᱟᱫᱟᱱ ᱮᱨᱤᱭᱟ ᱫᱷᱟᱨᱮ ᱛᱮ ᱟᱭᱢᱟ ᱢᱮᱱᱟᱜ ᱠᱚᱣᱟ ᱾ ᱠᱟᱨᱟᱜᱟ Karaga ᱯᱟᱨᱟᱵᱽ ᱥᱤᱛᱩᱝ ᱫᱤᱱ ᱚᱛᱠᱚ ᱑᱓ ᱢᱟᱦᱟᱸ ᱠᱚ ᱢᱟᱱᱟᱣᱟ, ᱱᱚᱣᱟ ᱫᱚ ᱩᱜᱟᱰᱤ (Ugadi) ᱯᱟᱨᱟᱵᱽ ᱢᱩᱪᱟᱹᱫ ᱯᱩᱭᱞᱩ ᱡᱟᱹᱨᱩᱢ ᱢᱟᱦᱟᱸ ᱠᱷᱚᱱ ᱠᱚ ᱢᱟᱱᱟᱣᱟ ᱾ ᱛᱷᱮᱯᱯᱳᱛᱷᱥᱟᱵᱷᱟ (Theppothsava) ᱟᱨ ᱫᱭᱟᱵᱷᱟᱨᱟ (Dyavara) ᱠᱤᱱ ᱫᱚ ᱫᱟᱜ ᱥᱟᱶ ᱡᱚᱲᱟᱣ ᱯᱟᱨᱟᱵᱽ ᱠᱟᱱᱟ ᱾https://en.wikipedia.org/wiki/Kolar_district

 ᱧᱩᱛᱩᱢᱟᱱ ᱦᱚᱲ ᱠᱚ 

 ᱦᱟᱭᱫᱚᱨ ᱚᱞᱤ (Hyder Ali)-ᱴᱩᱯᱩ ᱥᱩᱞᱛᱟᱱ ᱟᱡ ᱵᱟᱵᱟ
 ᱥᱟᱨ ᱮᱢ. ᱵᱷᱤᱥᱵᱷᱮᱥᱵᱷᱟᱨᱟᱭᱟ (Sir M Visvesvaraya)-ᱵᱷᱟᱨᱚᱛ ᱨᱚᱛᱱᱚ ᱟᱨ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱤᱸᱱᱡᱤᱱᱤᱭᱚᱨ
 ᱠᱮ.ᱥᱤ ᱨᱮᱰᱰᱤ (K. C. Reddy)- ᱠᱚᱨᱱᱟᱴᱚᱠ ᱨᱤᱱᱤᱡ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨ
 ᱥᱳᱣᱱᱫᱟᱨᱭᱟ (Soundarya)-ᱠᱚᱧᱮ ᱥᱤᱧᱚᱛ ᱯᱷᱤᱞᱤᱢ ᱟᱠᱴᱨᱮᱥ

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ